हत्या के बाद फर्नीचर बेचा, मुंबई से राजस्थान भागते समय MP में पकड़ा गया
Maharashtra NalasoparaWoman Murder Case Update; महाराष्ट्र में वेलेंटाइन डे के एक दिन पहले लिव-इन पार्टनर ने प्रेमिका की गला घोटकर हत्या कर दी। बाद में उसकी बॉडी को बेड के अंदर छिपा दिया। घटना सोमवार शाम नालासोपारा की है
महाराष्ट्र के पालघर जिले में लिव-इन पार्टनर ने प्रेमिका की गला घोटकर हत्या कर दी। बाद में उसकी बॉडी को बेड के अंदर छिपा दिया। घटना सोमवार शाम नालासोपारा की है। घटना को अंजाम देने के बाद आरोपी घर का फर्नीचर बेचकर मुंबई से राजस्थान भाग रहा था, लेकिन पुलिस ने मध्य प्रदेश के नागदा रेलवे स्टेशन से उसे गिरफ्तार कर लिया। पुलिस ने बताया कि आसपास रहने वालों को जब बदबू आई तो उन्होंने जानकारी दी।
जानकारी के मुताबिक, हार्दिक शाह और मेघा तोरवी तीन साल से रिलेशनशिप में थे। दोनों एक महीने पहले ही सीता सदन भवन में किराए के घर में शिफ्ट हुए थे। मेघा (37) पेशे से नर्स थी, लेकिन हार्दिक बेरोजगार था। उसका खर्च मेघा को ही उठाना पड़ता था। इसे लेकर दोनों के बीच काफी झगड़े होते रहते थे। रविवार को भी उनके बीच इसी बात को लेकर काफी झगड़ा हुआ था। इसके चलते हार्दिक ने गुस्से में मेघा की हत्या कर दी।
CCTV और फोन ट्रेसिंग से आरोपी को पकड़ा
मौत के एक दिन बाद मेघा की बॉडी से बदबू आने लगी थी। घर के आसपास रहने वालों ने पुलिस को इसकी जानकारी दी। पूछताछ में पता चला कि हार्दिक और मेघा एक महीने पहले ही यहां पर रहने आए थे। उनके बीच अक्सर झगड़ा होता था। इसके बाद पुलिस ने CCTV फुटेज खंगाले और आरोपी के फोन की लोकेशन ट्रेस की।
मोबाइल लोकेशन ट्रेसिंग में उसके मुंबई से राजस्थान जाने का पता चला। पुलिस ने क्राइम ब्रांच और रेलवे पुलिस की मदद से उसे मध्यप्रदेश से पकड़ लिया। उसके फोन की छानबीन की गई तो पता चला की उसने मेघा की हत्या के बाद उसकी बहन को मैसेज भी किया था।
आरोपी ने पिता के अकाउंट से 40 लाख उड़ा दिए थे
पुलिस ने बताया कि मेघा केरल की रहने वाली थी और वह एक नर्सिंग एजेंसी में काम करती थी। हार्दिक ने कुछ महीने पहले अपने पिता के अकांउट से 40 लाख रुपए खर्च कर दिए थे। इस वजह से उसे घर से निकाल दिया गया था। फिर दोनों ने तय किया कि वह किराए के घर में साथ रहेंगे।
लिव-इन पार्टनर्स की हत्या से जुड़ी ये खबरें भी पढ़ सकते हैं...
निक्की की लाश लेकर 35 किमी घूमता रहा साहिल, कार में शादी को लेकर झगड़ा हुआ तो मोबाइल केबल से गला घोंटा
​​​​​​दिल्ली में निक्की यादव मर्डर केस में अब बड़े खुलासे हो रहे हैं। पुलिस सूत्रों के मुताबिक, शादी की खबर मिलने के बाद निक्की और साहिल गहलोत का कार में झगड़ा हुआ था। उसके बाद बात इतनी बिगड़ गई की गुस्साए साहिल ने मोबाइल की केबल (तार) से निक्की का गला घोंट दिया। पूरी खबर यहां पढ़ें...
आफताब ने आरी से किए थे श्रद्धा के 35 टुकड़े, पोस्टमॉर्टम में खुलासा, DNA जांच में जंगल से मिले बॉडी पार्ट्स भी श्रद्धा के निकले
श्रद्धा को मारकर उसके लिव-इन पार्टनर आफताब ने आरी से ही शव के 35 टुकड़े किए थे। श्रद्धा की पोस्टमॉर्टम रिपोर्ट में यह बात कही गई है। इससे 10 दिन पहले माइटोकॉन्ड्रियल DNA रिपोर्ट में श्रद्धा के बाल और हड्‌डी के सैंपल मैच होने की पुष्टि हुई थी। वहीं, पिछले महीने आई एक और DNA जांच में महरौली और गुरुग्राम के जंगलों में पुलिस मिली हड्डियां श्रद्धा की ही निकली थीं। पूरी खबर यहां पढ़ें...